钦定古今图书集成/历象汇编/庶征典/第078卷 > 元
## 钦定古今图书集成/历象汇编/庶征典/第078卷 > 元

### 宪宗七年霖雨

按：《元史宪宗本纪》：“七年九月，樊城霖雨连月。”

### 世祖至元七年保定路霖雨

按《元史世祖本纪》：“至元七年八月辛卯，保定路霖雨
伤禾稼。”

### 至元九年大雨

按《元史世祖本纪》，“九年六月壬辰夜，京师大雨，坏墙
屋。压死者众。癸巳，敕以籍田所储粮赈民。不足，又发
近地官仓赈之。”　按《五行志》，九年六月“丁亥，京师大
雨。九月，南阳、怀孟、卫辉、顺天等郡，洛、磁、泰安、通、滦等
州淫雨，河水并溢，圮田庐，害稼。”

至元十年，霖雨。

按：《元史世祖本纪》：“十年，诸路霖雨，害稼九分。”

至元十二年，霖雨。

按：《元史世祖本纪》：“十二年，河间霖雨伤稼。”

至元十四年，雨水害稼。

按《元史世祖本纪》不载。　按《五行志》：“十四年六月，济宁路雨水，平地丈馀，损稼。曹州定陶、武清二县，濮州
堂邑县雨水，没禾稼。”

至元二十三年，大雨。

按《元史世祖本纪》。二十三年九月乙丑，太庙雨坏
按《五行志》：二十三年，安西路“华州华阴县大雨，潼谷
水涌平地三丈馀。”

至元二十四年，霖雨。

按《元史世祖本纪》：“二十四年六月乙亥，霸州益津县
霖雨伤稼。九月辛卯，东京、谊、静、麟、威远、婆娑等处大
霖雨。是岁，保定、太原、河间、般阳、顺德、南京、真定、河南
等路霖雨害稼，太原尤甚，屋坏压死者众。”　按《五行
志》：“二十九年九月，太原、河间、河南等路霖雨害稼。”
至元二十五年，诸路霖雨。

按《元史世祖本纪》：“二十五年五月己丑，汴梁大霖雨，
河决襄邑，漂麦禾。六月壬申，睢阳霖雨，河溢害稼，免
其租千六十石有奇。癸未，资国、富昌等一十六屯雨
水害稼。七月丙戌，保定路霖雨害稼，蠲今岁田租。庚
子，霸、漷二州霖雨害稼，免其今年田租。八月丁丑，嘉
祥、鱼台、金乡三县霖雨害稼，蠲其租五千石。九月己”
丑，献、莫二州霖雨害稼，免田租八百馀石。

至元二十六年，诸路霖雨。

按《元史世祖本纪》：“二十六年六月丁丑，济宁、东平、汴
梁、济南、顺德、平滦、真定霖雨害稼，免田租十万五千
七百四十九石。七月辛巳，雨坏都城，发兵民各万人
完之。癸巳，平滦屯田霖雨损稼。八月辛酉，大都路霖
雨害稼，免今岁租赋，仍减价粜诸路仓粮。九月丙申，
平滦、昌国等屯田霖雨害稼。”

至元二十七年，诸路霖雨。

按《元史世祖本纪》，“二十七年二月癸巳，晋陵、无锡二
县霖雨害稼，并免其田租。四月辛巳，芍陂屯田以霖
雨害稼二万二千四百八十亩有奇，免其租。七月，终
南等屯霖雨害稼万九千六百馀亩，免其租。戊申，江
西霖雨，赣、吉、袁、瑞、建昌、抚水皆溢。戊午，凤翔屯田霖
雨害稼，免其租。”

至元二十八年，诸路霖雨。

按《元史世祖本纪》：“二十八年二月壬辰，雨坏太庙第
一室，奉迁神主别殿。八月，大名之清河、南乐诸县霖
雨害稼，免田租万六千六百六十九石。雨坏都城，发
兵二万人筑之。九月，景州、河间等县霖雨害稼，免田
租五万六千五百九十五石。”

至元三十年，霖雨。

按《元史世祖本纪》：“三十年三月，上都雨坏都城。诏发
侍卫军三万人完之，仍命中书省给其佣直。”

### 成宗大德五年霖雨

按《元史成宗本纪》，“大德五年七月癸丑，浙西积雨泛
溢，大伤民田。诏役民夫二千人疏导河道，俾复其故。
八月己巳，平滦路霖雨，滦、漆、肥、汝河溢，民死者众，免
其今年田租，仍赈粟二万石。是岁，峡州、随州、安陵、荆
门、泰州、光州、扬州、滁州、高邮、安丰霖雨。”

大德六年，大雨。

按《元史成宗本纪》，“大德六年十月壬午，济南、滨棣、泰
安、高唐州霖雨，米价腾涌，民多流移，发粟赈之，并给
钞三万锭。”　按《五行志》：“六年五月，归德府、徐州、邳州、
睢宁县雨五十日。”

大德七年，霖雨。

按《元史成宗本纪》，“七年六月，浙西淫雨。七月，以顺德、
恩州去岁霖雨，免其民租四千馀石。八月，以大名、高
唐去岁霖雨，免其田租二万四千馀石。”　按《五行志》：
“七年六月，辽阳、大宁、平滦、昌国、沈阳、开元六郡雨水，
坏田庐，男女死者百十有九人。”

大德八年，霖雨。

按《元史成宗本纪》：“八年五月，大名之濬、滑、德州之济
河霖雨。六月丁酉，汴梁祥符、开封、陈州霖雨，蠲其田
租。”　按《五行志》：“八年五月，滑州、濬州雨水，坏民田六
百八十馀顷。”

大德九年，霖雨。

按《元史成宗本纪》，“九年六月甲午，汴梁霖雨为灾，潼
川霖雨，江溢，没民居，溺死者众。”　按《五行志》，“九年六
月，东昌博平、堂邑二县雨水。”

大德十年，雨水。

按《元史成宗本纪》：“十年三月乙未，道州、营道等处暴
雨，江溢山裂，漂荡民庐，溺死者众，复其田租。四月，赣
县暴雨水溢。六月壬戌，景州霖雨。”　按《五行志》：“十年
六月，保定满城、清苑二县雨水，大名、益都、定兴等路
大水。”

大德十一年五月，武宗即位。九月，霖雨。

按：《元史武宗本纪》：“十一年五月甲申即位，九月，襄阳
霖雨。”

### 武宗至大元年淫雨

按《元史武宗本纪》，“至大元年七月辛卯，济宁大水。己

馀，暴决入城，漂庐舍，死者十有八人。真定路淫雨，大
水入南门，下注槁城，死者百七十人。彰德、卫辉二郡
水，损稻田五千三百七十顷。”

至大三年，大雨水。

按《元史武宗本纪》不载。　按《五行志》，“三年六月，峡州
大雨，水溢，死者万馀人。”

至大四年三月，仁宗即位。七月，霖雨。

按《元史仁宗本纪》：至大四年三月庚寅即位。“七月丁
丑，巩昌宁远县暴雨，山水流涌。己亥，太原、河间、真定、
顺德、彰德、大名、广平等路，德、濮、恩、通等州霖雨伤稼。”

按：《五行志》：“四年六月，大都三河县潞县，河东祁县。”

怀仁县永平丰盈屯，雨水害稼。

### 仁宗皇庆元年霖雨

按《元史仁宗本纪》：“皇庆元年四月庚寅，隆兴新建县
霖雨伤禾。”

皇庆二年，雨水。

按《元史仁宗本纪》不载。　按《五行志》，“二年六月，涿州
范阳县，东安州宛平县，固安州，霸州益律、永清、永安
等县雨水，坏田稼七千六百九十馀顷。”

### 延祐元年雨水

按《元史仁宗本纪》。不载　按《五行志》。元年五月。“常德
路武陵县雨水坏庐舍。溺死者五百人。”

延祐二年，京师大雨。

按《元史仁宗本纪》，“二年正月丙寅，霖雨，坏洋河堤堰，
没民田，发卒补之。七月，畿内大雨，潭州、永州、全州、永
州路茶陵州霖雨，江涨，没田稼。”　按《五行志》：“二年，京
师大雨，郑州、昌平、香河、宝坻等县水，全州、永州江水
溢，害稼。”

延祐三年，婺源雨水。

按《元史仁宗本纪》不载。　按《五行志》，“三年，婺源州雨
水，溺死者五千三百馀人。”

延祐四年，雨水。

按《元史仁宗本纪》。不载。　按《五行志》。四年四月，“辽阳
益州雨水害稼。”

延祐五年四月，庐州合肥县“大雨水。”

按《元史仁宗本纪》不载。　“按《五行志》”云云。

延祐六年，大雨水。

按《元史仁宗本纪》不载。　按《五行志》：“六年六月，益都
般阳、济南、东昌、东平、济宁等路，曹濮、泰安、高唐等州
大风水，害稼，汴梁归德、汝宁、彰德、真定、保定、卫辉、南
阳等郡大雨水。”

延祐七年三月，英宗即位。夏，大雨水。

按《元史英宗本纪》，七年三月庚寅即位。“五月辛巳，汝
宁府霖雨伤麦禾，发粟五千石赈粜之。十二月癸酉，
秦州成纪县暴雨山崩，朽壤坟起，覆没畜产。”　按《五
行志》，“七年六月，棣州、德州大雨水，坏田四千六百馀
顷。”

### 英宗至治元年淫雨

按《元史英宗本纪》，“至治元年四月，江州、赣州，临江霖
雨，民皆告饥，发米赈之。五月壬寅，开元路霖雨。六月
己未，滁州霖雨伤稼，蠲其租。己巳，通济屯霖雨伤稼。
七月，大雨，浑河防决。”　按《五行志》：“元年四月，江州、赣
州淫雨。七月，东平、东昌二路，高唐、曹、濮等州雨水害
稼。八月，安陆府雨七日，江水大溢，被灾者三千五百
户。”

至治二年，淫雨。

按《元史英宗本纪》：“二年闰五月壬戌，安丰属县霖雨
伤稼，免其租。七月，庐州路六安县大雨暴至，平地深
数尺，民饥，命有司赈粮一月。”

至治三年，霖雨。

按《元史英宗本纪》，“三年五月，真定修武武邑县雨水
害稼，大名路魏县霖雨。七月，漷州雨水害屯田稼。是
岁夏，诸卫屯田及大都、河间、保定、济南、济宁五路属
县霖雨伤稼。”　按《五行志》：“三年五月，大名魏县淫雨，
保定定兴县，济南无棣、厌次县，济宁砀山县、河间齐
东县霖雨害稼。”

### 泰定帝泰定元年霖雨

按《元史泰定帝本纪》，“泰定元年六月，大都、真定、晋州、
深州、奉元诸路及甘肃河渠营田等处雨伤稼，赈粮。
己卯，大司农屯田、诸卫屯田，彰德、汴梁等路雨伤稼。
宣德府、巩昌路及八番、金石番等处雨。七月戊申，真
定、广平、庐州等十一郡雨伤稼。癸未，秦州成纪县大
雨，山崩水溢。汴梁、济南属县雨水伤稼，赈之。九月，奉”
元路长安县大雨，澧水溢。　按《五行志》，“元年五月，陇
西县大雨水，漂死者五百馀家。”龙庆路雨水伤稼。六
月，益都、济南、般阳、东昌、东平、济宁等郡二十有二县，
曹、濮、高唐、德州等处十县淫雨，水深丈馀，漂没田庐。
陈、汾、顺、晋、恩、深六州雨水害稼。陕西大雨，渭水及黑
水河溢，损民庐舍。七月，真定、河间、保定、“广平等郡三
十有七县大雨水五十馀日，害稼。九月，奉元长安县大雨，澧水溢。”　又按《志》：“元年七月，真定、广平、庐州十
一郡雨伤稼。八月，汴梁考城、仪封、济南沾化、利津等
县霖雨，损禾稼。”

泰定二年，霖雨。

按《元史泰定帝本纪》：“二年正月己卯，雄州归信诸县
大雨河溢，被灾者万一千六百五十户。赈钞三万锭。”
四月戊申，巩昌路伏羌县大雨山崩。五月，浙西诸郡
霖雨，江湖水溢。六月丁未，通州三河县大雨水丈馀。
奉元卫辉路及永平屯田丰赡、昌国、济民等署雨伤
稼，蠲其租。九月丁丑，汉州道文州霖雨山崩　按《五
行志》，“二年正月，大都宝坻县、肇庆高要县雨水。二月，
甘州路大雨水，湮没行帐孳畜。四月，岷、洮、文、偕四州
雨水。六月，卫辉汲县、归德、宿州雨水。十月，宁夏鸣沙
州大雨水。”

泰定三年，霖雨。

按《元史泰定帝本纪》，“三年十一月己巳，广宁路属县
霖雨伤稼，赈钞三万锭。”　按《五行志》：“三年七月，东安、
檀、顺、漷四州雨，浑河决。”

泰定四年，雨水。

按《元史泰定帝本纪》，“四年十月壬戌，大都路诸州县
霖雨，水溢，坏民田庐。是岁，汴梁诸属县霖雨，河决”
按《五行志》：“四年六月，大都东安、固安、通、顺、蓟、檀、漷七
州，永清、良乡等县雨水。七月，上都云州大雨，北山黑
水河溢。十二月，汴梁中牟、开封、陈留三县，归德邳、宿
二州雨水。”

### 文宗天历二年雨水

按《元史文宗本纪》不载　按《五行志》：“天历二年六月，
大都东安、通、蓟、霸四州，河间靖海县雨水害稼。”

### 至顺元年卫辉大雨

按《元史文宗本纪》：“至顺元年二月，卫辉路胙城新乡
县大风雨灾。”

至顺二年，霖雨。

按《元史文宗本纪》。“二年六月庚午。以扬州泰兴、江都
二县去岁雨害稼。免今年租。七月甲午。归德府雨伤
稼。免今年租。九月庚辰。湖州安吉县久雨。太湖溢。漂
民居二千八百九十户。溺死百五十七人。十月辛酉。
吴江州大风雨。太湖溢。漂没庐舍资畜千九百七十
家。”　按《五行志》。二年四月，潞州潞城县大雨水。
至顺三年六月，大雨。八月，宁宗即位，大雨水。

按《元史文宗本纪》，“三年六月己丑，益都济宁大雨。”
按《宁宗本纪》，三年秋八月，文宗崩，帝即位。是月，高邮
府之兴化、宝应二县，德安府之云梦、应城二县大雨
水。

### 顺帝元统元年霖雨

按《元史顺帝本纪》。“至顺四年六月己巳即位。是月大
霖雨。京畿水。平地丈馀”　按《五行志》。“元统元年六月，
京畿大霖雨。平地丈馀。泾河溢。关中水灾。泉州霖雨。
溪水暴涨。漂民居数百家。”

元统二年，霖雨。

按《元史顺帝本纪》：“元统二年三月，山东霖雨，水涌，民
饥。”

至元元年，霖雨。

按《元史顺帝本纪》：“至元元年六月庚辰，大霖雨。
至元二年，霖雨。”

按：《元史顺帝本纪》：“至元二年夏五月乙卯，南阳邓州
大霖雨，自是日至于六月甲申，湍河、白河大溢，水为
灾。六月庚子，泾水溢。秋八月戊寅，大都至通州霖雨，
大水。”

至元三年，霖雨。

按《元史顺帝本纪》。三年六月辛巳，大霖雨。自是日至
癸巳不止。　按《五行志》。“三年六月，卫辉路淫雨。”

### 至正二年霖雨

按《元史顺帝本纪》。不载。　按《五行志》。“二年秋，彰德路
霖雨。”

至正三年，霖雨。

按《元史顺帝本纪》：至正三年七月，河南自四月至是
月霖雨不止。　按《五行志》：三年四月至七月，汴梁路
荥泽县、钧州新郑、密县霖雨害稼。

至正四年，霖雨。

按《元史顺帝本纪》：“至正四年八月丁卯，山东霖雨，民
饥。”　按《五行志》：“四年夏，汴梁兰阳县，许州长葛、郾城、
襄城、睢州，归德府、亳州之鹿邑，济宁之虞城淫雨害
蚕，麦禾皆不登。八月，益都霖雨，饥民有相食者。”　又
按志：“四年六月，河南巩县大雨，伊洛水溢，漂民居数
百家。”

至正五年，霖雨。

按《元史顺帝本纪》不载　按《五行志》：“五年夏秋，汴梁、
祥符、尉氏、洧州、钧州、郑州、亳州久雨害稼，二麦禾豆
俱不登。河间路淫雨，妨害盐课。”

至正六年，霖雨。

按《元史顺帝本纪》不载。　按《五行志》：“六年五月庚戌处州松阳、龙泉二县积雨，水涨入城中，深丈馀，溺死
五百馀人。遂昌县尤甚，平地三丈馀。桃源乡山崩，压
民居五十三家，死者三百六十馀人。七月壬子，延平
南平县淫雨，水泛涨，溺死百馀人，损民居三百馀家，
坏民田二顷七十馀亩。”

至正八年，霖雨。

按《元史顺帝本纪》，“至正八年五月丁酉朔，大霖雨，京
城崩”　按《五行志》：“八年五月，京师大霖雨，都城崩圮。
钧州新郑县淫雨害麦。六月己丑，中兴路松滋县骤
雨，水暴涨，平地深丈有五尺馀，漂没六十馀里，死者
一千五百人。”

至正九年，大霖雨。

按《元史顺帝本纪》。至正九年七月，“大霖雨。水没高唐
州城，江汉溢，漂没民居禾稼。”　按《五行志》，九年七月，
高唐州大霖雨。坏官署民居。归德府淫雨浃十旬。
至正十年霖雨。

按《元史顺帝本纪》。不载。　按《五行志》。十年二月，彰德
路大雨害麦。　又按志：“十年六月乙未，霍州灵岩县
雨水暴涨，决堤堰。漂民居甚众。”

至正十一年，雨水。

按《元史顺帝本纪》。不载　按《五行志》。十一年。安庆桐
城县雨水泛涨。冲决县东大河。漂民居四百馀家。
至正十二年雨水。

按《元史顺帝本纪》。不载　按《五行志》，“十二年六月，中
兴路松滋县骤雨水暴涨，漂民居千馀家，溺死七百
人。”

至正十四年，大雨。

按《元史顺帝本纪》。不载　按《五行志》。“十四年夏六月。
河南府巩县大雨。伊洛水溢。漂没民居。溺死三百馀
人。”

至正十七年六月，暑雨，漳河溢。

按《元史顺帝本纪》。不载。　按《五行志》云云。

至正二十年，大雨。

按《元史顺帝本纪》。不载　按《五行志》。二十年七月，益
都高苑县、陕州渑池县大雨害稼。

至正二十三年，淫雨。

按《元史顺帝本纪》。不载　按《五行志》。二十三年七月。
怀庆路河内、修武、武陟三县及孟州。淫雨害稼。
至正二十四年。大雨。

按《元史顺帝本纪》。不载。　按《五行志》。二十四年秋。密
州安丘县大雨。

至正二十五年，淫雨。

按《元史顺帝本纪》。不载　按《五行志》。二十五年秋。密
州安丘县。潞州汴梁许州、钧州之密县。淫雨害稼。
至正二十六年。大霖雨。

按《元史顺帝本纪》。不载　按《五行志》。二十六年六月。
“河南府大霖雨。瀍水溢。深四丈许。漂东关居民数百
家。”

至正二十七年，淫雨。

按《元史顺帝本纪》。不载　按《五行志》。二十七年秋。“彰
德路淫雨